Oficiālais Vēstnesis L 129 , 30/05/1996 Lpp. 0035 - 0043



Komisijas Lēmums (1996. gada 10. maijs), ar ko groza II pielikumu Padomes Direktīvā 92/118/EEK, ar kuru nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I nodaļā, un attiecībā uz patogēniem – Direktīvā 90/425/EEK (Dokuments attiecas uz EEZ) (96/340/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, kuri nav pakļauti minētajām prasībām, kas noteiktas īpašos Kopienas noteikumos, kuri minēti Direktīvas 89/662/EEK A pielikuma I nodaļā, un attiecībā uz patogēniem – Direktīvā 90/425/EEK [1], kurā jaunākie grozījumi izdarīti ar Komisijas Lēmumu 96/103/EK [2], un jo īpaši tās 15. panta otro daļu un II pielikuma 2. nodaļu, tā kā jānosaka īpaši sabiedrības veselības nosacījumi, ko piemēro gliemežiem un varžu kājiņām, lai šie produkti neapdraudētu patērētāju veselību; tā kā konkrēti veselības nosacījumi, kuri ir iekļauti Padomes 1991. gada 22. jūlija Direktīvā 91/493/EEK, ar ko nosaka veselības nosacījumus zvejniecības produktu ražošanai un laišanai tirgū [3], attiecas uz tirdzniecību ar gliemežiem un varžu kājiņām; tā kā noteikumi, kuri ir iekļauti Komisijas 1994. gada 20. maija Lēmumā 94/356/EK, ar ko nosaka sīki izstrādātus noteikumus Padomes Direktīvas 91/493/EEK piemērošanai attiecībā uz zvejniecības produktu patstāvīgām veterinārajāmpārbaudēm [4], attiecas uz patstāvīgām veterinārajām pārbaudēm, kuras veic uzņēmumi, kas ražo gliemežus un varžu kājiņas, kā minēts Direktīvas 92/118/EEK 4. panta 2. punktā; tā kā vārītus, sagatavotus gliemežus jāuzskata par gatavu ēdienu un uz tiem jāattiecina B pielikuma IX nodaļas noteikumi Padomes 1976. gada 21. decembra Direktīvā 77/99/EEK par veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību [5], kurā jaunākie grozījumi izdarīti ar Direktīvu 95/68/EK [6]; tā kā uz gliemežiem un varžu kājiņām, kas ievesti no trešajām valstīm, jāattiecina līdzvērtīgi nosacījumi; tā kā jo īpaši jāsastāda to veselības sertifikātu paraugi, kas noteikti Direktīvas 92/118/EEK 10. panta 2. punkta c) apakšpunktā; tā kā šajā lēmumā noteiktie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Direktīvas 92/118/EEK II pielikuma 2. nodaļas trešajā ievilkumā svītro vārdus "varžu kājiņas un gliemeži". 2. pants Šā lēmuma pielikumu pievieno Direktīvas 92/118/EEK II pielikumam kā 3. nodaļu. 3. pants Šis lēmums stājas spēkā 1997. gada 1. janvārī. 4. pants Šis lēmums ir adresēts dalībvalstīm. Briselē, 1996. gada 10. maijā Komisijas vārdā — Komisijas loceklis Franz Fischler [1] OV L 62, 15.3.1993., 49. lpp. [2] OV L 24, 31.1.1996., 28. lpp. [3] OV L 268, 24.9.1991., 15. lpp. [4] OV L 156, 23.6.1994., 50. lpp. [5] OV L 26, 31.1.1977., 85. lpp. [6] OV L 332, 30.12.1995., 10. lpp. -------------------------------------------------- PIELIKUMS "3. nodaļa I. Īpaši sabiedrības veselības nosacījumi, ko piemēro tādu gliemežu tirdzniecībai un importam, kuri ir noteikti lietošanai pārtikā A. Neierobežojot Kopienas, valsts vai starptautiskus noteikumus par savvaļas dzīvnieku aizsardzību, šajā nodaļā "gliemeži" ir Helix pomatia Linné, Helix aspersa Muller, Helix lucorum sugu un Achatinidae dzimtas sugu sauszemes gliemeži. B. Dalībvalstīm jānodrošina, ka atčaulotus, vārītus un konservētus vai sagatavotus gliemežus tirgo lietošanai pārtikā tikai tad, ja tie atbilst šādiem nosacījumiem: 1) Tie ir sagatavoti uzņēmumos: - kuri atbilst šīs direktīvas 4. panta 2. punkta prasībām, - kurus kompetentā iestāde ir apstiprinājusi saskaņā ar Direktīvas 91/493/EEK pielikuma III un IV nodaļas prasībām, - kuros kompetentā iestāde uzrauga ražošanas apstākļus un veic higiēnas pārbaudes saskaņā ar Direktīvas 91/493/EEK V nodaļas I daļas 3. un 5. punktu un II daļas 3. un 4. punktu, - kuri veic patstāvīgas pārbaudes saskaņā ar Komisijas Lēmuma 94/356/EK noteikumiem. 2) Jāveic to organoleptiskās pārbaudes, ņemot paraugus. Ja organoleptiskajā pārbaudē atklājas, ka gliemeži nav derīgi lietošanai pārtikā, jāveic pasākumi, lai tos izņemtu no tirgus un denaturētu tā, ka tos nevar atkārtoti izmantot cilvēku uzturā. 3) Lai sagatavotu atčaulotu gliemežu gaļu, a) atkarībā no darbības mēroga, uzņēmumiem jāparedz īpašas telpas vai vietas: - iepakojuma un iesaiņojuma materiālu uzglabāšanai, - dzīvu gliemežu saņemšanai un uzglabāšanai, - mazgāšanai, blanšēšanai vai vārīšanai, atdalīšanai no čaulas un aplīdzināšanai, - čaulu uzglabāšanai un vajadzības gadījumā tīrīšanai un apstrādei, - gliemežu gaļas termiskai apstrādei, ja vajadzīgs, - gliemežu gaļas iesaiņošanai vai iepakošanai, - gala produkta uzglabāšanai saldētavās; b) gliemeži pirms vārīšanas jāpārbauda. Beigtus gliemežus nedrīkst sagatavot lietošanai pārtikā; c) pēc lobīšanas aplīdzināšanas laikā atdalītos hepatopankreātus nedrīkst izmantot lietošanai pārtikā. 4) Konservēti gliemeži. Uzņēmumiem jāatbilst Direktīvas 91/493/EEK pielikuma IV nodaļas IV daļas 4. punktā noteiktajiem nosacījumiem. 5) Vārīti un sagatavoti gliemeži. a) Atkarībā no darbības mēroga uzņēmumiem jāparedz īpašas telpas vai vietas: - atčaulotas gliemežu gaļas uzglabāšanai saldētavās, - tīru čaulu uzglabāšanai, - panēšanas produktu uzglabāšanai, - pildījuma gatavošanai, - termiskai apstrādei un dzesēšanai, - čaulu piepildīšanai ar gliemežu gaļu un pildījumu un iepakošanai telpā, kurā tiek kontrolēta temperatūra, - attiecīgā gadījumā sasaldēšanai, - galaproduktu uzglabāšanai saldētavās. Produktiem jāatbilst attiecīgajiem nosacījumiem, kas noteikti Direktīvas 77/99/EEK B pielikuma IX nodaļā. b) Tai gliemežu gaļai, ko izmanto čaulu pildīšanai, pirms termiskās apstrādes jāatbilst nosacījumiem, kuri noteikti attiecībā uz atčaulotu gliemežu gaļu. 6) Saskaņā ar šīs direktīvas 18. pantā noteikto procedūru, ja ir jāaizsargā sabiedrības veselība, var noteikt mikrobioloģiskus kritērijus, tostarp paraugu ņemšanas plānus un analīžu metodes. 7) Gliemeži jāsagatavo, jāiepako, jāuzglabā un jāpārvadā saskaņā ar higiēnas nosacījumiem, kas noteikti Direktīvas 91/493/EEK pielikuma VI un VIII nodaļā. 8) Uz gliemežu iepakojuma un iesaiņojuma jābūt atšķirības zīmei, kurā ir šādi dati: nosūtītājvalsts nosaukums ar lielajiem burtiem vai nosūtītājvalsts lielais sākumburts vai sākumburti, t.i., AT, B, DK, D, EL, E, F, FI, IRL, I, L, NL, P, SE, UK, kam seko uzņēmuma apstiprinājuma numurs un viens no šādiem sākumburtu savienojumiem: CE, EK, EF, EG, EK, EY. C. Attiecībā uz importu: 1) uz atčaulotu, vārītu un sagatavotu vai konservētu gliemežu iepakojuma un iesaiņojuma jābūt neizdzēšami uzdrukātam izcelsmes valsts nosaukumam vai ISO kodam un ražošanas uzņēmuma apstiprinājuma numuram; 2) šis ir tā veselības sertifikāta parauga piemērs, kas noteikts šīs direktīvas 10. panta 2. punkta c) apakšpunktā un kas jāpievieno katram tādu atčaulotu, vārītu un sagatavotu vai konservētu gliemežu sūtījumam, kuru izcelsme ir trešajās valstīs. +++++ TIFF +++++ +++++ TIFF +++++ II. Īpašas sabiedrības veselības prasības, ko piemēro tādu varžu kājiņu tirdzniecībai un importam, kuras ir paredzētas lietošanai pārtikā A. Neierobežojot Kopienas, valsts vai starptautiskus noteikumus par savvaļas dzīvnieku aizsardzību, šajā nodaļā "varžu kājiņas" ir Rana spp. (Ranidae dzimta) ķermeņa aizmugurējā daļa, kas ir sadalīta uz pusēm ar šķērsenisku griezumu aiz priekškājām, izķidāta un nodīrāta, sagatavota svaigā, saldētā vai apstrādātā veidā. B. Dalībvalstīm jānodrošina, ka varžu kājiņas tirgo lietošanai pārtikā tikai tad, ja tās atbilst šādiem nosacījumiem: 1) Vardēm jābūt nokautām, atasiņotām, sagatavotām un attiecīgā gadījumā dzesinātām, saldētām, apstrādātām, iepakotām un uzglabātām uzņēmumos: - kuri atbilst šīs direktīvas 4. panta 2. punkta prasībām, - kurus kompetentā iestāde ir apstiprinājusi saskaņā ar Direktīvas 91/493/EEK pielikuma III un IV nodaļas prasībām, - kuros kompetentā iestāde uzrauga ražošanas apstākļus un veic higiēnas pārbaudes saskaņā ar Direktīvas 91/493/EEK pielikuma V nodaļas I daļas 3. un 5. punktu un II daļas 3. un 4. punktu, - kuri veic patstāvīgas pārbaudes saskaņā ar Lēmuma 94/356/EK noteikumiem. 2) Jāveic varžu kājiņu organoleptiskās pārbaudes, ņemot paraugus. Ja organoleptiskajā pārbaudē atklājas, ka varžu kājiņas nav derīgas lietošanai pārtikā, jāveic pasākumi, lai tās izņemtu no tirgus un denaturētu tā, ka tās nevar atkārtoti izmantot cilvēku uzturā. 3) Turklāt jāparedz īpaša telpa dzīvu varžu uzglabāšanai, mazgāšanai, to nokaušanai un asiņu notecināšanai. Varžu nogalināšana jāveic vienīgi, nokaujot tās apstiprinātā uzņēmumā. Vardes, kuras ir mirušas pirms nokaušanas, nedrīkst sagatavot lietošanai pārtikā. Īpašajai telpai jāatbilst Direktīvas 91/493/EEK pielikuma III nodaļas I daļas 2. punkta prasībām un jābūt fiziski atdalītai no sagatavošanas telpas. 4) Tūlīt pēc sagatavošanas varžu kājiņas rūpīgi jānomazgā tekošā dzeramā ūdenī un tūlīt jādzesē kūstoša ledus temperatūrā, jāsasaldē vismaz -18 °C temperatūrā vai jāapstrādā. 5) Ja varžu kājiņas apstrādā, tas jāveic saskaņā ar Direktīvas 91/493/EEK pielikuma IV nodaļā noteiktajiem noteikumiem. 6) Mikrobioloģiskā pārbaude. Saskaņā ar šīs direktīvas 18. pantā noteikto procedūru, ja ir jāaizsargā sabiedrības veselība, var noteikt mikrobioloģiskus kritērijus, tostarp, paraugu ņemšanas plānus un analīžu metodes. 7) Varžu kājiņas jāsagatavo, jāiepako, jāuzglabā un jāpārvadā saskaņā ar higiēnas nosacījumiem, kas noteikti Direktīvas 91/493/EEK VI un VIII nodaļā. 8) Uz varžu kājiņu iepakojuma un taras jābūt atšķirības zīmei, kurā ir šādi dati: nosūtītājvalsts nosaukums ar lielajiem burtiem vai nosūtītājvalsts lielais sākumburts vai sākumburti, t.i., AT, B, DK, D, EL, E, F, FI, IRL, I, L, NL, P, SE, UK, kam seko uzņēmuma apstiprinājuma numurs, un viens no šādiem sākumburtu savienojumiem: CE, EK, EF, EG, EK, EY. C. Attiecībā uz importu: 1) Uz varžu kājiņu iepakojuma un iesaiņojuma jābūt neizdzēšami uzdrukātam izcelsmes valsts nosaukumam vai ISO kodam un ražošanas uzņēmuma apstiprinājuma numuram. 2) Šis ir tā veselības sertifikāta parauga piemērs, kas noteikts šīs direktīvas 10. panta 2. punkta c) apakšpunktā un kas jāpievieno katram tādu varžu kājiņu sūtījumam, kuru izcelsme ir trešajās valstīs." +++++ TIFF +++++ +++++ TIFF +++++ --------------------------------------------------